02011D0020 — ET — 10.07.2019 — 001.001

Käesolev tekst on üksnes dokumenteerimisvahend ning sel ei ole mingit õiguslikku mõju. Liidu institutsioonid ei vastuta selle teksti sisu eest. Asjakohaste õigusaktide autentsed versioonid, sealhulgas nende preambulid, on avaldatud Euroopa Liidu Teatajas ning on kättesaadavad EUR-Lexi veebisaidil. Need ametlikud tekstid on vahetult kättesaadavad käesolevasse dokumenti lisatud linkide kaudu

►B EUROOPA KESKPANGA OTSUS, 16. november 2011, millega kehtestatakse väärtpaberite keskdepositooriumidele TARGET2-Securities teenustele juurdepääsu kõlblikkuskriteeriumide rakendamise üksikasjalikud eeskirjad ja kord (EKP/2011/20) (2011/789/EL) (ELT L 319 2.12.2011, lk 117)

Muudetud:









▼B

EUROOPA KESKPANGA OTSUS,

16. november 2011,

millega kehtestatakse väärtpaberite keskdepositooriumidele TARGET2-Securities teenustele juurdepääsu kõlblikkuskriteeriumide rakendamise üksikasjalikud eeskirjad ja kord

(EKP/2011/20)

(2011/789/EL)







Artikkel 1

Mõisted

Käesolevas otsuses kasutatakse järgmisi mõisteid:

1) „hindamisaruanne” (assessment report) – kirjalik dokumentatsioon, mis sisaldab: a) CSD teisele juurdepääsukriteeriumile vastavust hindavate asjakohaste pädevate asutuste poolt koostatud aruanne ja b) CSD enesehinnang vastavuse kohta CSD esimesele, kolmandale, neljandale ja viiendale kriteeriumile;

2) „keskpank” (central bank) – Euroopa Keskpank, liikmesriikide, mille rahaühik on euro, keskpangad (RKPd), liikmesriikide, mille rahaühik ei ole euro, RKPd (edaspidi „euroalavälised RKPd”), mis tahes Euroopa Majanduspiirkonna (EMP) keskpank või asjakohane pädev asutus (edaspidi „EMP keskpank”) ning mis tahes EMP-välise riigi keskpank või asjakohane pädev asutus (edaspidi „muu keskpank”), kui sellise euroalavälise RKP, EMP või muu keskpanga vääring vastab suunise EKP/2010/2 artiklis 18 sätestatud kasutamise tingimustele;

3) „CSD esimene juurdepääsukriteerium” (CSD access criterion 1) – suunise EKP/2010/2 artikli 15 lõike 1 punktis a sätestatud kriteerium, mille kohaselt võimaldatakse CSDdele juurdepääs T2S teenustele eeldusel, et Euroopa Väärtpaberiturujärelevalve Asutust on CSDst teavitatud vastavalt direktiivi 98/26/EÜ artiklile 10 või, EMP-välise riigi CSD puhul, kui nad tegutsevad liidus kehtiva õigusraamistikuga samaväärsel alusel;

▼M1

4) „CSD teine juurdepääsukriteerium” (CSD access criterion 2) – suunise EKP/2012/13 ( 1 ) artikli 15 lõike 1 punktis b sätestatud kriteerium, mille kohaselt võimaldatakse CSDdele juurdepääs T2S teenustele eeldusel, et neid on positiivselt hinnanud pädevad asutused järgmise osas: i) Euroopa Parlamendi ja nõukogu määrus (EL) nr 909/2014 ( 2 ) Euroopa Majanduspiirkonnas (EMP) asuvate CSDde osas, või ii) makse- ja arveldussüsteemide komitee ning Rahvusvahelise Väärtpaberijärelevalve Organisatsiooni põhimõtted finantsturu infrastruktuuride kohta ( 3 ) või neid põhimõtteid rakendav õigusraamistik EMP välises riigis asuvate CSDde osas;

▼B

5) „CSD kolmas juurdepääsukriteerium” (CSD access criterion 3) – suunise EKP/2010/2 artikli 15 lõike 1 punktis c sätestatud kriteerium, mille kohaselt võimaldatakse CSDdele juurdepääs T2S teenustele eeldusel, et nõudmisel teeb CSD teistele T2Si CSDdele kättesaadavaks iga väärtpaberi / rahvusvahelise väärtpaberite identifitseerimisnumbri, mille emitent või tehniline emitent on asjaomane CSD;

6) „CSD neljas juurdepääsukriteerium” (CSD access criterion 4) – suunise EKP/2010/2 artikli 15 lõike 1 punktis d sätestatud kriteerium, mille kohaselt võimaldatakse CSDdele juurdepääs T2S teenustele eeldusel, et CSD võimaldab teistele T2Si CSDdele võrdsetel alustel üldist haldusteenust;

7) „CSD viies juurdepääsukriteerium” (CSD access criterion 5) – suunise EKP/2010/2 artikli 15 lõike 1 punktis e sätestatud kriteerium, mille kohaselt võimaldatakse CSDdele juurdepääs T2S teenustele eeldusel, et CSD võimaldab teistele T2Si CSDdele keskpangarahas arvelduste teostamist juhul, kui vastav vääring on T2Sis esindatud;

8) „asjakohased pädevad asutused” (relevant competent authorities) – keskpangad ja reguleerivad asutused, kellele on antud konkreetse CSD järelevaatamis- ja/või järelevalvepädevus ning kes on kohustatud hindama CSDde vastavust kohaldatavatele tunnustatud standarditele;

9) „otseosaleja” (directly connected party) – T2Si osaleja, kellel on olemas tehnilised võimalused saada juurdepääs T2Si ning kasutada väärtpaberiarveldusteenuseid ilma, et CSD peaks toimima tehnilise liidesena;

10) „T2Si osaleja” (T2S Party) – T2Si arveldustega seotud tegevuse läbiviimiseks CSDga T2Sis lepingulist suhet omav juriidiline isik, mõnel turul ka füüsiline isik, kes ei pruugi ilmtingimata olla avanud CSDs väärtpaberikontot;

▼M1

11) „turuinfrastruktuuri nõukogu” (Market Infrastructure Board, MIB) – eurosüsteemi juhtorgan, mis on asutatud Euroopa Keskpanga otsusega (EL) 2019/166 (EKP/2019/3) ( 4 );

12) „väärtpaberite ja tagatiste turuinfrastruktuuride nõuanderühm” (Advisory Group on Market Infrastructures for Securities and Collateral, AMI SeCo) – kasutatakse suunise EKP/2012/13 artikli 2 punktis 25 määratletud tähenduses;

▼B

13) „vääringu kaasamise leping” (Currency Participation Agreement, CPA) – eurosüsteemi ja euroalavälise RKP või vääringu, mis ei ole euro, eest vastutava asutuse vahel sõlmitav leping, mille eesmärgiks on keskpangarahas väärtpaberitehingute arveldamine vääringutes, mis ei ole euro.

Artikkel 2

Sisu ja kohaldamisala

1. Suunise EKP/2010/2 artiklis 15 sätestatud viit kriteeriumi, mille alusel võimaldatakse CSDdele juurdepääs T2S teenustele (edaspidi „CSD viis juurdepääsukriteeriumi”), rakendatakse käesoleva otsuse artiklites 3 kuni 5 sätestatud korras ning vastavalt käesoleva otsuse lisas toodud eeskirjadele.

2. Käesolevat otsust ei kohaldata otseosalejate suhtes, kes omavad CSDdega lepingulist suhet.

Artikkel 3

Avalduste esitamise kord

1. T2S teenuste taotlemiseks peab CSD esitama: a) avalduse EKP nõukogule ja b) ►M1 enesehindamisaruande ◄ CSD üleminekul T2Sile.

2. ►M1 Enesehindamisaruandes ◄ esitatakse tõendid selle kohta, et CSD vastab T2Sile ülemineku hetkel CSD viiele juurdepääsukriteeriumile, ja märgitakse iga CSD juurdepääsukriteeriumi rakendamise määr vastavalt järgmistele kategooriatele: „vastav”, „osaliselt vastav” ja „ei kohaldu”, ning tuuakse välja CSD põhjendused, selgitused ja asjakohased tõendid.

3. ►M1 Turuinfrastruktuuri nõukogule ◄ teeb nimetatud dokumentide põhjal EKP nõukogule ettepaneku CSD poolt esitatud T2S teenustele juurdepääsu taotluse kohta. Ettepaneku koostamisel võib ►M1 turuinfrastruktuuri nõukogule ◄ paluda avalduse esitanud CSD-lt selgitusi ning esitada küsimusi.

4. Pärast ►M1 turuinfrastruktuuri nõukogule ◄ ettepaneku esitamist teeb EKP nõukogu CSD taotluse kohta otsuse ning edastab selle CSD-le kirjalikult hiljemalt kahe kuu jooksul alates: a) avalduse kättesaamise kuupäevast või b) kuupäevast, mil anti vastus ►M1 turuinfrastruktuuri nõukogule ◄ mis tahes taotlusele saada selgitusi või anda vastuseid lõike 3 alusel. Kui EKP nõukogu avalduse tagasi lükkab, peab ta oma otsust põhjendama.

Artikkel 4

CSD viiendast juurdepääsukriteeriumist erandi taotlemise kord

1. CSD võib esitada taotluse CSD viiendast juurdepääsukriteeriumist erandi tegemiseks CSD eriomase tegevuse või tehnilise olukorra tõttu.

2. Eranditaotluse hindamiseks esitab CSD ►M1 turuinfrastruktuuri nõukogule ◄ taotluse ning tõendid järgmiste asjaolude kohta:

a) erandit taotletakse äärmistelt väikese arveldusmahu tõttu, võttes arvesse CSD-le ühe kuu jooksul laekunud „ülekanne makse vastu” korralduste päeva keskmise kogumahu proportsiooni, ning nende tehingute T2Sis arveldamise kulud oleksid CSD jaoks liiga suured;

b) CSD on võtnud tarvitusele tehnilised ja operatsioonide kaitsemeetmed kindlustamaks, et erand jääb allapoole punktis a sätestatud künnist.

c) CSD on teinud kõik endast sõltuva, et CSD viiendat juurdepääsukriteeriumi täita.

3. Pärast eespool osutatud eranditaotluse saamist:

a) ►M1 turuinfrastruktuuri nõukogule ◄ edastab CSD taotluse koos omapoolse eelhinnanguga ►M1 väärtpaberite ja tagatiste turuinfrastruktuuride nõuanderühmale või AMI SeCo-le ◄ ;

b) ►M1 väärtpaberite ja tagatiste turuinfrastruktuuride nõuanderühmale või AMI SeCo-le ◄ annab ►M1 turuinfrastruktuuri nõukogule ◄ asjakohast nõu viivitamata ja piisavalt aegsasti, et nõuandeid saaks arvesse võtta;

c) pärast ►M1 väärtpaberite ja tagatiste turuinfrastruktuuride nõuanderühmale või AMI SeCo-le ◄ nõuannete saamist koostab ►M1 turuinfrastruktuuri nõukogule ◄ lõpliku hinnangu ning esitab selle koos kõikide kaasdokumentidega EKP nõukogule;

d) EKP nõukogu teeb eranditaotluse kohta põhjendatud otsuse;

e) ►M1 turuinfrastruktuuri nõukogule ◄ teavitab CSDd ja ►M1 väärtpaberite ja tagatiste turuinfrastruktuuride nõuanderühmale või AMI SeCo-le ◄ EKP nõukogu põhjendatud otsusest kirjalikult.

4. Vääringu kaasamise lepingu sõlminud ning väljaspool T2Si keskpangarahas rahapoliitika operatsioonide arveldamise valinud keskpanga poolt määratud CSD peab väljaspool T2Si keskpangarahas rahapoliitika operatsioonide arveldamiseks esitama eranditaotluse. Sellisel juhul tehakse erand eeldusel, et: a) eurosüsteemile on esitatud kogu vajalik teave arvelduste tehnilise teostamise kohta ja b) arveldamisega ei kaasne T2Si muutmise vajadus ning see ei mõjuta T2Si negatiivselt. Määraval keskpangal palutakse esitada oma arvamus eranditaotluse kohta.

5. CSD, kelle suhtes on tehtud erand, esitab ►M1 turuinfrastruktuuri nõukogule ◄ kord kuus aruande, mis tõendab, et CSD vastab jätkuvalt erandi tegemise tingimustele, sealhulgas lõike 2 punkti a alusel kokku lepitud künnise osas. CSD, kelle suhtes on tehtud erand vastavalt lõikele 4, esitab ►M1 turuinfrastruktuuri nõukogule ◄ kord kuus olukorra kohta aruande.

6. Kui CSD, kelle suhtes on tehtud erand, ületab kuue kuu jooksul pidevalt lõike 2 punkti a alusel kokku lepitud künnist, tühistab EKP nõukogu erandi selle mittevastavuse tõttu CSD viiendale juurdepääsukriteeriumile ning ►M1 turuinfrastruktuuri nõukogule ◄ teavitab sellest CSDd.

7. Pärast erandi tühistamist võib CSD esitada uue eranditaotluse vastavalt käesolevas artiklis sätestatud korrale.

8. Kriisiolukorras, mis võib mõjutada riigi finantsstabiilsust või asjaomase keskpanga ülesannet tagada oma vääringu usaldusväärsus ja mille tõttu on asjaomase riigi keskpank sunnitud tegema kriisijuhtimiskava raames erakorralisi arveldusi, esitab nimetatud keskpanga poolt määratud CSD ►M1 turuinfrastruktuuri nõukogule ◄ taotluse ajutise erandi tegemiseks CSD viiendast juurdepääsukriteeriumist, ning võib ajutiselt arveldamiseks kasutada teisi kanaleid. EKP nõukogu teeb nimetatud taotluse kohta põhjendatud otsuse, võttes arvesse asjaomase keskpanga arvamust CSD viiendast juurdepääsukriteeriumist ajutise erandi tegemise aluseks oleva olukorra kohta. Asjaomane keskpank esitab ►M1 turuinfrastruktuuri nõukogule ◄ vähemalt kord kuus olukorra hinnangu aruande.

▼M1

Artikkel 5

CSD viiele juurdepääsukriteeriumile vastavuse kestvus

1. CSD, kellel on juurdepääs T2S teenustele, peab pärast T2S-le üleminekut katkematult vastama CSD viiele juurdepääsu kriteeriumile ning:

a) tagama eelkõige iga-aastase ja asjakohaselt dokumenteeritud usaldusväärse enesehinnangu abil, et ta vastab jätkuvalt CSD esimesele, kolmandale, neljandale ja viiendale juurdepääsukriteeriumile;

b) viivitamata esitama turuinfrastruktuuri nõukogule asjakohase pädeva asutuse viimase hinnangu tema vastavuse kohta määrusele (EL) nr 909/2014, makse- ja arveldussüsteemide komitee ning Rahvusvahelise Väärtpaberijärelevalve Organisatsiooni põhimõtetele finantsturu infrastruktuuride kohta (PFMI) või PMFId rakendavale õigusraamistikule. Kui selline eespool osutatud hinnang puudub, peab CSD esitama asjakohasel dokumentatsioonil põhineva enesehinnangu;

c) taotlema asjaomase CSD süsteemi oluliste muutuste korral asjakohase pädeva asutuse uut hinnangut tema vastavuse kohta määrusele (EL) nr 909/2014, PFMI-le või PMFId rakendavale õigusraamistikule;

d) teatama turuinfrastruktuuri nõukogule viivitamata sellest, et asjakohase pädeva asutuse hinnangus või enesehinnangus on tuvastatud mittevastavus mõnele CSD viiest juurdepääsukriteeriumist;

e) turuinfrastruktuuri nõukogu nõudmisel esitama hindamisaruande, mis tõendab, et ta vastab endiselt CSD viiele juurdepääsukriteeriumile.

2. Turuinfrastruktuuri nõukogu võib läbi viia oma hindamise ja jälgida vastavust CSD viiele juurdepääsukriteeriumile või nõuda teavet CSD-lt. Kui turuinfrastruktuuri nõukogu otsustab, et CSD ei vasta ühele CSD viiest juurdepääsukriteeriumist, algatab ta suunise EKP/2012/13 artikli 16 alusel CSDdega sõlmitud lepingutes sätestatud menetluse.

▼B

Artikkel 6

Jõustumine

Käesolev otsus jõustub järgmisel päeval pärast selle avaldamist Euroopa Liidu Teatajas.









LISA

VÄÄRTPABERITE KESKDEPOSITOORIUMI VIIE JUURDEPÄÄSUKRITEERIUMI ÜKSIKASJALIKUD RAKENDUSEESKIRJAD

Käesolevas lisas kasutatakse järgmisi mõisteid:

— „üldine haldusteenus” (basic custody service) – kolmanda isiku väärtpaberite ja muude finantsinstrumentide hoidmine ja haldamine isiku poolt, kellele on usaldatud vastavate ülesannete täitmine. Sellisteks teenusteks on väärtpaberite hoidmine, hoitavate väärtpaberite intresside ja dividendide jaotamine ning nende väärtpaberitega seotud äriõiguslike toimingute töötlemine;

— „investor-CSD” (investor CSD) – väärtpaberite keskdepositooriumi (CSD) suhete kontekstis CSD, kes avab CSDde vaheliste väärtpaberitehingute arveldamiseks konto teises CSDs (emitent CSDs);

— „emitent-CSD” (issuer CSD) – CSD, kus väärtpabereid emitendi nimel emiteeritakse ja laiali jaotatakse. Emitent-CSD vastutab äriõiguslike toimingute töötlemise eest emitendi nimel. Emitent-CSD peab investor-CSDde nimel arvet väärtpaberite ülekannete kohta investor-CSDdele;

— „tehniline emitent-CSD” (technical issuer CSD) – investor-CSD, kes hoiab väärtpabereid T2Sis mitteosalevas emitent-CSDs ning keda käsitletakse emitent-CSDna T2Si kasutamisel nimetatud väärtpaberite arveldamiseks;

— „investeerimisfondide osakud” (investment fund shares) – investeerimisfondi netovara osad, mille investorid saavad kapitaliinvesteeringu vastu.

I. CSD esimese juurdepääsukriteeriumi rakendamise üksikasjad

Kriteeriumi suhtes positiivse hinnangu saamiseks vajalikud asjaolud:

a) Euroopa Majanduspiirkonna (EMP) riigis asuva CSD puhul peab CSD olema määratud süsteemide nimekirjas, mida peetakse direktiivi 98/26/EÜartikli 10 alusel, ja

b) EMP-välise riigi CSD puhul peab ►M1 turuinfrastruktuuri nõukogule ◄ poolt heaks kiidetud üksus esitama õigusliku arvamuse, mida aeg-ajalt seda arvamust mõjutada võivate oluliste muudatuste korral või ►M1 turuinfrastruktuuri nõukogule ◄ taotlusel täiendatakse ning mis kinnitab, et asjaomane CSD tegutseb liidus kehtiva õigusraamistikuga samaväärsel alusel.

▼M1

II. CSD teise juurdepääsukriteeriumi rakendamise üksikasjad

Selle kriteeriumi suhtes hindamise osas peab CSD esitama järgmised dokumendid:

a) EMP riigis asuv CSD esitab oma hinnangust tulenevad järeldused või tõendi talle asjaomase pädeva asutuse poolt antud loa kohta (kasutades hilisema kuupäevaga dokumenti) Euroopa Parlamendi ja nõukogu määruse (EL) nr 909/2014 alusel, ( 5 ) kui selle määruse järgimise kohta tõendid puuduvad, peab CSD esitama enesehinnangu, mis on antud loa ja/või hinnanguga kooskõlas, või

b) EMP-välises riigis asuv CSD esitab oma hinnangust tulenevad järeldused või tõendi talle asjaomase pädeva asutuse poolt antud loa kohta (kasutades hilisema kuupäevaga dokumenti), mis on antud makse- ja arveldussüsteemide komitee ning Rahvusvahelise Väärtpaberijärelevalve Organisatsiooni põhimõtete suhtes finantsturu infrastruktuuride kohta (PFMI) ( 6 ) või kohastel juhtudel PFMId rakendava õigusraamistiku alusel. Kui PMFId rakendava õigusraamistiku järgimise kohta tõendid puuduvad, esitab CSD enesehinnangu, mis on kooskõlas hinnangu ja/või loaga.

Kui asjaomane pädev asutus tuvastab puudused CSD poolt määruse (EL) nr 909/2014, PFMI või PFMId rakendava õigusraamistiku järgimises, esitab CSD turuinfrastruktuuri nõukogule kohased täpsustused, selgitused ja tõendid nende puuduste kohta. Väärtpaberite keskdepositoorium peab turuinfrastruktuuri nõukogule esitama ka hinnangus toodud asjaomase pädeva asutuse järeldused.

Kõik puudused, mis asjaomane pädev asutus on tuvastanud seoses CSD poolt määruse (EL) nr 909/2014, PFMI või PFMId rakendava õigusraamistiku järgimisega, ei tohi EKP nõukogu hinnangul ohustada turvalist ja tõhusat T2S teenuste osutamist.

Eespool osutatud teave töötatakse läbi asjakohase T2S teenustele juurdepääsu taotlemise ja CSD viiele juurdepääsukriteeriumile katkematu vastavuse korra alusel.

CSD vastab sellele CSD juurdepääsukriteeriumile, kui:

a) EMP riigis asuv CSD on saanud loa määruse (EL) nr 909/2014 alusel või positiivse hinnangu asjaomase pädeva asutuse hiliseimas hinnangus määruse (EL) nr 909/2014 suhtes; või

b) CSD asub EMP-välises riigis ja hiliseim asjaomase pädeva asutuse hinnang PFMI või PFMId rakendava õigusraamistiku suhtes on positiivne.

Kui CSD-le antakse luba või CSDd hinnatakse õigusraamistiku suhtes, mis ei ole PFMI ega määrus (EL) nr 909/2014, peab CSD esitama turuinfrastruktuuri nõukogu ja EKP nõukogu rahuldavad tõendid, et teda on hinnatud PMFI ja määrusega (EL) nr 909/2014 samaväärse taseme ja olemusega õigusraamistiku suhtes.

Kui asjakohase pädeva asutuse hinnang sisaldab konfidentsiaalset informatsiooni, esitab CSD vastavuse tõendamiseks üldkokkuvõtte või hindamisaruande järeldused.

▼B

III. CSD kolmanda juurdepääsukriteeriumi rakendamise üksikasjad

CSD, kellel on juurdepääs T2S teenustele, ei ole kohustatud hoidma kõiki oma kontosid ja saldosid T2Sis iga väärtpaberi/ISINi kohta, mille ta on emiteerinud või mille tehnilise emitent-CSDna ta tegutseb. Siiski peab CSD tegema väärtpaberi/ISINi kättesaadavaks ilma lisatasude ja viivitusteta ning lepingu alusel, mis ei sätesta ebamõistlikke tingimusi investor-CSD kasutajate päringutele T2Sis. Investeerimisfondi osakute emitentidele kohalduvate piiriüleste tehingute õiguslike piirangute tõttu ei pruugi mõned investeerimisfondi osakud olla emitent-CSDs arve avanud investor-CSD-le automaatselt kättesaadavad.

Emitent-CSD peab vastama riigisisesele õigusraamistikule, kuid ei või edasi kanda nimetatud raamistiku kohaldamisega seotud kulusid teistele CSDdele T2Sis. Selle nõude eesmärk on tagada, et riigisisesele õigusraamistikule vastamise kulud jäävad kohalikeks kuludeks ning et CSDsid koheldakse võrdselt. Lisaks aitab see nõue suurimal võimalikul määral ühtlustada arveldamist T2Sis.

Emitent-CSD peab vastama riigisisesele õigusraamistikule, ent on kohustatud toetama juurdepääsu taotlevat investor-CSDd ning ei või nõuda arveldamise eest lisatasusid. Mis tahes viivitus, mis on seotud riigisisese õigusraamistiku vastavusega, kehtib võrselt kõikide osapoolte suhtes.

Investor-CSD võib asjaomaselt emitent-CSD-lt või tehniliselt emitent-CSD-lt taotleda väärtpaberit/ISINi, mis ei ole veel T2Sis kättesaadav. Sellise taotluse saamisel sisestab emitent-CSD või tehnilise emitent-CSD väärtpaberi andmed T2Si ning teeb andmed kättesaadavaks eurosüsteemi poolt CSDdele ja keskpankadele esitatavates tegevusjuhistes (Manual of Operational Procedures) määratletud aja jooksul.

Kui investor-CSD on sõlminud nõutava lepingu, avab emitent-CSD investor-CSD-le viivitamata konkreetse väärtpaberi/ISINi jaoks vähemalt ühe väärtpaberikonto. Väärtpaberikonto avamisest ja investor-CSD-le väärtpaberitele juurdepääsu võimaldamisest keeldumist käsitletakse mittevastavusena CSD kolmandale juurdepääsukriteeriumile.

Investor-CSD peab teavitama ►M1 turuinfrastruktuuri nõukogule ◄ igast juhtumist, mil emitent-CSD ei vasta CSD kolmandale juurdepääsukriteeriumile. Mittevastavuse laadi ja ilmnemise põhjal tuvastab ►M1 turuinfrastruktuuri nõukogule ◄ , kas emitent-CSD mittevastavus on pidev, ning sellisel juhul kohaldatakse suunise EKP/2010/2 artikli 16 alusel CSDdega sõlmitud lepingutes sätestatud menetlust.

IV. CSD neljanda juurdepääsukriteeriumi rakendamise üksikasjad

CSD neljas juurdepääsukriteerium vastab „Süsteemidele juurdepääsu ning nende koostalitlusvõime juhendile”, ( 7 ) mille kohaselt peab investor-CSDdele tagama juurdepääsu emitent-CSD teenustele mis tahes muule emitent-CSD tavaosalejale kehtestatud tingimustega võrdsetel tingimustel.

Selleks, et investor-CSD saaks osutada emitent-CSD poolt emiteeritud väärtpaberite arveldamise teenuseid, peab investor-CSD osutama oma osalejatele asjaomaste väärtpaberite üldist haldusteenust. T2S pakub raha ja väärtpaberite keskpangarahas arveldamise teenust, mille puhul osutatakse üldist haldusteenust väljaspool T2Si.

Emitent-CSD peab vastama T2Si äriõiguslike toimingute allrühma standarditele ( 8 ) ja kõikidele asjakohastele T2S standarditele või turutavadele.

Investor-CSDd koheldakse võrdsetel alustel mis tahes muu emitent-CSD kliendiga. Emitent-CSD ei tohi kehtestada tehnilisi tõkkeid ega pakkuda investor-CSDdele üldisele haldusteenusele juurdepääsuks soodustingimusi.

V. CSD viienda juurdepääsukriteeriumi rakendamise üksikasjad

CSD viienda juurdepääsukriteeriumi rakendamisel tagatakse otsese ja kaudse osalusega turgudele võrdsed tingimused. Otseosalusega turul tegutsev CSD võib põhimõtteliselt T2Sile üle minna kas kõikide oma väärtpaberikontode T2Si integreerimisega või mitmetasandilise mudeli abil, mille puhul nii tehnilise osaleja kontod T2Sis kui lõppinvestori kontod jäävad kohalikku CSD platvormi. CSD viies juurdepääsukriteerium on täielikult täidetud, kui otseosalusega turg otsustab kõik oma väärtpaberiturud T2Siga integreerida ja neid T2Sis hoida. Kui otseosalusega turg otsustab aga T2Sile ülemineku mitmetasandilise mudeli kasuks, peab ►M1 turuinfrastruktuuri nõukogule ◄ hinnang seonduvate T2S-siseste ja -väliste protsesside kohta CSD viienda juurdepääsukriteeriumi olemust arvesse võttes osutama, kas kõnealusel turul on vaja taotleda erandit CSD viiendast juurdepääsukriteeriumist.

▼M1

VI. Üldsäte

Kui CSD, kellel on juurdepääs T2S teenustele, ei vasta enam CSD viiele juurdepääsukriteeriumile, algatab turuinfrastruktuuri nõukogu CSDdega sõlmitud lepingutes sätestatud menetluse.